Volvo støtter G7 Ocean Plastic Charter

Volvo Cars er en af de deltagende virksomheder i G7 Ocean Partnership Summit, som er et af verdens største miljøtopmøder. Topmødet afvikles i disse dage i Halifax, Canada. Volvo er den eneste bilproducent, der er inviteret til at deltage, hvilket er med til at understrege virksomhedens stilling som førende i branchen inden for bæredygtighed.

I topmødet deltager repræsentanter for regeringer, virksomheder og NGO’er. Volvo godkender og giver sin støtte til G7 Ocean Plastic Charter og fremlægger en detaljeret præsentation af sit eget bæredygtighedsprogram inklusive en nylig plasticvision, hvis mål er at lade flere genbrugsmaterialer indgå i nye Volvo-biler.

Volvo har et af bilbranchens mest ambitiøse bæredygtighedsprogrammer, der sigter mod at nedbringe og minimere virksomhedens overordnede miljøpåvirkning. Mindre plasticforurening og flere genbrugsmaterialer i bilerne er et vigtigt element i strategien.

G7 erklæringen forpligter regeringer til at tage konkrete og ambitiøse tiltag for at imødegå problemet med plasticforurening i verdenshavene. Det kan være at promovere større genanvendelse af plastic og nedbringe plasticforureningen i de respektive samfund. Volvo er den første og eneste bilproducent, der støtter erklæringen.

”Vores overordnede tilgang til bæredygtighed stemmer overens med G7 Ocean Plastic Charter, og vores støtte til erklæringen er en naturlig følge,” siger Maria Hemberg, chef i Volvo Cars’ afdeling for bæredygtighed.

Tidligere i år offentliggjorde virksomheden en målsætning om, at i 2025 er mindst 25 procent af den plastic, der indgår i en nyintroduceret Volvo-bil genbrugsmateriale. For at bevise, at der er hold i ambitionen, byggede Volvo en særlig udgave af XC60 T8 plug-in hybrid, der viste, at det er muligt at inkorporere mere genbrugsmateriale i en bil uden at sætte hverken kvalitet eller sikkerhed over styr.Indledende samtaler med relevante leverandører om ambitionerne på plasticområdet har også været positive.

Den seneste Volvo Ocean Race havkapsejlads havde fokus på plasticforurening i verdenshavene. Volvo ydede økonomisk støtte til undersøgelser af havenes tilstand, ligesom Volvo’s medarbejdere deltog i strandrensningsprojekter verden over.

Internt i organisationen har Volvo forpligtet sig til at nedbringe miljøpåvirkningen fra både produkter og aktiviteter. I 2017 offentliggjorde virksomheden, at alle nye Volvo-biler, der bliver introduceret efter 2019, får

el-drift, og det er førende i branchen. I foråret i år forstærkede Volvo strategien ved et erklæret mål om, at rent el-drevne biler kommer til at udøre 50 procent af salget på verdensplan i 2025.

Hvad aktiviteterne angår, er det Volvo’s mål, at produktionen skal være klimaneutral 2025. I januar i år blev motorfabrikken i Skövde Volvo’s første klimaneutrale fabrik.